Liga 1 (Indunisia)

Liga 1 adalah liga piawai hingkat paatasan dalam Sistim liga sipak bal di Indunisia. 18 pakumpulan baturai gasan jadi juara lawan sistim paturaian parumusi wan degradasi.

PT Liga Indonesia Baru adalah panjalan rasmi Liga 1 lawan masing-masing 18 pakumpulan paumpat jadi paingkut saham tatambaiannya. Liga balangsung dalam satahunan (almanak) tumatan Marit sampai Nupimbir. Jumlah 34 paturaian gasan saban paumpat liga nang dimainakan sacara kandang wan tandang (home and away).

Tagal, husus Paturaian Liga 1 Musim 2021-2022 maingat masih bajalan di tangah pandemi Covid-19 ada babarapa cara nang musti digawi sakira paturaian ngitu bajalan lawan aman. Sistim paturaian ngitu mamakai sistim galambung atawa bubble to bubble jadi pilihan, yaitu di mana saban paumpat liga 1 bakumpul tapusat di pulau Jawa wan sabarataan tim liga 1 kadada nang bamain di kandangnya saurang, sistim paturaian nang hanyar ngitu sakira kainanya kada jadi garumbung hanyar panyabaran Covid-19.

Paturaian ngini dibantuk ulih PSSI wayah tahun 2008 jadi paujutan paturaian piawai sipak bal panambaian di Indunisia, nang sabalumnya wastu baturai sacara amatir wan masih maandalakan APBD jadi mudal baturai.